Public procurement notice: Contract Award Notice
Published: 2025-10-20
Buyer: MKK Magyar Követeléskezelő Zártkörűen Működő Részvénytársaság
Country: HU
Region: HU110
Contract type: Services
CPV classification: 72000000 | 72260000: Software-related services
Estimated value: 215860000 HUF

Technical requirements: Tömeges Számlázó Rendszer üzemeltetési és karbantartási, valamint követési és (tovább)fejlesztési szerződés: 1. rendszer üzemeltetése 2. rendszer továbbfejlesztése 3. mérnöki erőforráskeret (a hardverkörnyezettel kapcsolatos esetleges ajánlatkérői igények elvégzése). Mennyisége: Nyertes ajánlattevő feladata az NHKV Zrt. részére a következő tevékenységek biztosítása: Az NHKV Zrt. RPG programnyelven készült DB2 adatbázismotort használó Tömeges számlázó rendszerével kapcsolatos hardver (kiterjesztett gyártói támogatás is), hálózat, IT biztonság, virtualizáció, operációs rendszer (szoftverkövetés is), adatbázis üzemeltetés, alkalmazás támogatás, valamint paraméterezési, számlázáshoz kapcsolódó műszaki-informatikai feladatok elvégzése. A rendszer eseti igények alapján történő továbbfejlesztése. Ezen kívül bérelt vonali, valamint szerver hoszting (IAAS) szolgáltatás nyújtása 7*24 órás hozzáférés biztosításával. A szerverteremmel kapcsolatos főbb elvárások (részletesen ld. a műszaki leírásban): Az áramellátó rendszernek két független ágon kell tudni ellátni a szerverek elhelyezésére szolgáló rack szekrényeket. Tartalmazni kell a szerver üzemeltetéséhez megfelelő teljesítményű szünetmentes áramellátást. Hálózat kimaradás esetén generátoros tápellátás (automatikus indulással hálózat kimaradás esetén). A szerverterem eléréséhez szükséges távközlési vonalak technológiai és topológiai szempontból is redundáns összeköttetéssel kell megvalósítani (azonos technológia esetén teljes hosszában eltérő nyomvonal biztosítása mellett). A szerverek elhelyezésére szolgáló ingatlanon 7*24 órás élő erős őrzést (műszaki leírásban előírtak szerint) kell biztosítani. Az Ajánlatkérő szakembereinek, felügyelet mellett, biztosítani kell, hogy bármikor (a nap 24 órájában) hozzáférjenek fizikailag is a szerverekhez. Ajánlatkérő a Kbt. 65. § (10) bekezdése alapján a műszaki szakmai alkalmasság követelmények pont M.2.3. alpontjában előírt szakember és az M.2.4. alpontjában előírt szakember által elvégzendő feladatokat alapvető fontosságúnak tekinti, ekként ezen szakemberekkel Ajánlattevőnek vagy a közös ajánlattevők egyikének kell rendelkeznie. Publikus internet kijárat: a hoszting szolgáltatás körében az elsődleges elérés sávszélessége le és feltöltési irányban egyaránt garantált 1 Gbit/s. (1 végponton irányonként) Nyertes ajánlattevőnek SLA (rendelkezésre állási szint) mérésére és bemutatására alkalmas monitoring rendszert kell üzemeltetni (például, de nem kizárólag: Zabbix, Cacti, Nagios). Felhasználási helyek (kezelt ügyfelek): körülbelül 4 millió, Ajánlatkérő által kiállítandó számlák: körülbelül 20.000 db/szerződéses időszak, a rendszerben tárolt számlák mennyisége nagyságrendileg 80 millió. Fejlesztési keret (rendszer továbbfejlesztésére): 200 mérnökóra keret. Jogszabálykövetés 100 mérnökóra keret. Hardver és szoftverüzemeltetéshez kapcsolódó keret: 100 üzemeltetési mérnökóra keret. Ajánlatkérő valamennyi meghatározott mérnökóra keretet opcionálisan kívánja igénybe venni. Az opciót Ajánlatkérő jogosult egy vagy több részletben a szerződés időtartama alatt egyoldalú nyilatkozattal lehívni. Részletek a szerződéstervezetben. A részletes műszaki leírást, követelmény rendszert a közbeszerzési dokumentum és annak mellékletei tartalmazzák.
Meghiúsulási kötbér: A meghiúsulási kötbér alapja a Szerződés teljes nettó ellenértéke, a meghiúsulási kötbér mértéke a kötbéralap 25%-a. Hibás teljesítési kötbér: Hibás teljesítés esetén az Ajánlatkérőt összeköttetésenként kötbér illeti meg. A kötbér mértéke az érintett összeköttetés havi díjának 1/5000-ed része percenként, de összesen maximálisan a bérelt vonali havi előfizetési díj 1/4-e. Részletek a szerződéstervezetben.
Teljesítés helye: Ajánlatkérő székhelye, valamint Nyertes Ajánlattevő által meghatározott hely (szerver hosting tekintetében).
A szerződés Ajánlatkérő egyoldalú jognyilatkozata alapján egy alkalommal, további 2 (két) hónappal meghosszabbítható. A szerződés két hónapos meghosszabbítása alatt Ajánlattevőnek el kell látnia a rendszer üzemeltetésére vonatkozó feladatokat, valamint Ajánlatkérő lehívhatja a szakértői keretből (opcióból) még fennmaradó mennyiséget (szakértői órákat).


Winner: EuroMACC Adatfeldolgozó és Szolgáltató Korlátolt Felelősségű Társaság
Award value: 215860000
Number of bids: 0